
AVIZAT,

JUDEŢUL TIMIŞ






        SECRETAR

MUNICIPIUL TIMIŞOARA 






CONSILIUL LOCAL

PROIECT DE HOTĂRÂRE

privind organizarea festivalului „Timfloralis” în Municipiul Timişoara

Ca urmare a referatului cu nr. SC2012 - 152152/        .2014 - al Primarului Municipiului Timişoara, domnul Nicolae Robu;

Ca urmare a adresei cu nr. SC2014-15152/12.06.2014  doamnei consilier local Adelina Tîrziu şi  a domnului consilier local Sandu Ştefan care propun organizarea unui festival anual al florilor „Timfloralis” în Timişoara.

Având în vedere că Timişoara este cunoscută ca Oraşul florilor, Oraşul trandafirilor sau Oraşul rozelor.

Având în vedere avizul Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor;

În conformitate cu prevederile articolului 36 alin.8 şi a articolului 45 din Legea nr. 215 / 2001 privind administraţia publică locală modificată şi republicată.

HOTĂRĂŞTE:

Art.1. Se aprobă organizarea unui festival anual al florilor „TIMFLORALIS” în Timişoara, începând cu anul 2015 pe agenda culturală a Casei de Cultură a Municipiului Timişoara,
Art.2. Acest festival se va desfăşura în fiecare an, în prima săptămână a lunii iunie, şi va avea o durată de 3 zile.

Art.3. Organizatorii festivalului „TIMFLORALIS” sunt: Primăria Municipiului Timişoara- Direcţia Comunicare a Municipiului Timişoara, Casa de Cultură a Municipiului Timişoara, Direcţia de Mediu a Municipiului Timişoara, S.C. Horticultura S.A., S.C. Administrarea Domeniului Public S.A., Filarmonica „Banatul” Timişoara şi Direcţia  Instituţii Şcolare, Medicale, Sportive  şi Culturale a Municipiului Timişoara.

Art.4. În termen de 90 de zile de la data adoptării prezentei Hotărâri de Consiliu Local, Direcţia Comunicare, Casa de Cultură, Direcţia de Mediu a Municipiului Timişoara va elabora Regulamentul de Organizare şi Funcţionare a festivalului „TIMFLORALIS”, inclusiv date despre locaţia festivalului, agenda festivalului, criterii de stabilire a participanţilor şi invitaţilor (locali, naţionali, internaţionali), etc.

Art.5. Suma alocată de la bugetul local al Municipiului Timişoara pentru organizarea festivalului „TIMFLORALIS” pentru anul 2015 este de 300.000 lei şi va fi cuprinsă în bugetul local. Această sumă va fi destinată în principal acoperirii cheltuielilor cu cazarea şi masa delegaţiilor din ţară si din străinătate, servicii artistice, scena, sunet, lumina, materiale de promovare, cheltuieli de amenajare a locaţiei festivalului, premii, concursuri, etc.

Art.6. Participarea la festivalul florilor „TIMFLORALIS” este gratuită pentru vizitatori. Eventualele modificări în acest sens se pot face doar prin Hotărâre de Consiliu Local.

Art. 7. Pe perioada festivalului „TIMFLORALIS” se pot comercializa, de către persoane juridice şi persoane fizice autorizate, produse cu specific dendro-floricol, în locaţia festivalului.

Art.8. Lista participanţilor la festivalul „TIMFLORALIS” (agenţi economici-persoane juridice şi persoane fizice autorizate) şi lista invitaţilor se definitivează cu cel puţin 30 de zile înaintea începerii festivalului prin grija Direcţiei Comunicare, a Casei de Cultură şi a Direcţiei de Mediu a Municipiului Timişoara.

Art.9. (1) Programul acţiunilor cultural-artistice, sportive şi altele asemenea, care vor avea loc cu acest prilej, va fi aprobat de către Primarul Municipiului Timişoara, prin dispoziţie.

(2) Schimbarea datei de desfăşurare a manifestării se poate face, pentru motive întemeiate, prin dispoziţie, de către Primarul Municipiului Timişoara.

Art.10. Prezenta hotărâre se comunică:

- Instituţiei Prefectului Judeţului Timiş

- Primarului Municipiului Timişoara

- Consiliului Local Timişoara

- Direcţia Comunicare a Municipiului Timişoara
- Casa de Cultură a Municipiului Timişoara

- Direcţia de Mediu a Municipiului Timişoara

- S.C. Horticultura S.A.

- S.C. Administrarea Domeniului Public S.A.
- Direcţia  Instituţii Şcolare, Medicale, Sportive  şi Culturale a Municipiului Timişoara
- Casa de Cultură a Municipiului Timişoara
- Filarmonica „Banatul” Timişoara
- Mass-mediei locale.
PREŞEDINTE DE ŞEDINŢĂ,

